Bogomiler

Bogomiler (bulgarsk: Богомилство) var medlemmer av en middelaldersk balkansk sekt, oppkalt etter grunnleggeren Bogomil. Sekten var kristen, og av manikeisk opphav.Bogomiler. (2009, 14. februar). I Store norske leksikon. Hentet 1. april 2016 fra https://snl.no/bogomiler. Sekten oppstod rundt 900-tallet i Det bulgarske rike og spredte seg videre til det nærliggende bysantinske rike, Serbia, Bosnia, Sicilia, Nord-Italia og Frankrike. Bogomilismen var en fortsettelse av oldkirkens gnostisisme og manikeisme.

Sekten hadde et dualistisk verdensbilde som bestod av to prinsipper brakt frem av Gud: Satanael og Logos (Guds ord). Satanael, en av Guds to sønner, gjorde opprør mot Gud og skapte den materielle verden, i kontrast til den opprinnelige åndelige verden. Jesus, som Guds utsending, fungerer som en befrier. Sektens morallære var sterkt asketisk, og forkastet ekteskap, dyrkelse av bilder og kirkens sakramenter. 

Sekten ble ansett som kjetteri av kirken og ble utsatt for harde forfølgelser; sekten overlevde i Bosnia frem til 1400-tallet da brorparten av bogomilene konverterte til islam.

Se også
 Gnostisisme

 Referanser 

Kategori:Bosnia-Hercegovinas historie
Kategori:Religion
Kategori:Kjetteri innen kristendommen
Kategori:Kirkehistorie
Kategori:Gnostisisme